The only Daughter of The Tyrant - 5
هلا رفاق كيفكم؟
ان شاء الله كلكم بخير و صحة و سلامة؟
معكم المترجمة Tiara_X_Lord
بس حبيت اقول الكم انو لكيت طريقة حتة اترجم من الكوري بس هذي الطريقة اشوي تحتاج وقت حتة اتعود عليهة واترجمهة زين وافهمهة
وهم اني كلت الكم كل احد واثنين عندي دوام يعني مدرسة ودراسة
فة اني كلش اسفة لان لازم اكول الكم اني ما حة انزل شي بهذن الاسبوعين أو هذة الشهر
بسبب انو هذة الاحد الي يصادف يوم ٢ شهر ال٥ عندي امتحان ادب شهري و وراه الاثنين عندي امتحان قواعد شهري
و وراهة الاحد الي بعده يصادف يوم ٩ شهر ال٥ عندي امتحان فيزية شهري
وبعدين وراه بعد المدرسات ما محددات بس علة الاغلب امتحان رياضيات شهري او كيمياء شهري
و وراهة الاحد الي يصادف يوم ١٦ شهر ال٥ والي هوة يوم عيد ميلادي عندي امتحان انكليزي شهري
وهم كل هذة ما عدى الامتحانات اليومية
شايفين حظي اشكد زفت حتة بيوم عيد ميلادي ما اكدر ارتاح بيه شنو السالفة
بس لا تخافون علة اقل تقدير بس ارجع للترجمة حة افظي الكم هواي وقت للترجمة بحيث اعدكم هذي المرة حة اترجم كد ما اكدر من فصول وانزلهة الكم بس خلي اخلص دراستي الجهنمية
هسة ليش بس فهموني ليش الوزارة كلبة بنت الكلب (استغفر الله اللهم اني صائم ) ما تخلينة نكعد مثل الناس والعالم حتة برمضان ما نعرف لا ندرس ولا نصوم ولا نمتحن يعني هم حر وهم صيام وهم دراسة وامتحانات يومية وشهرية وكلهة حضوري ما عدى الواجبات الي بالالكتروني الله ياخذج يا وزارة التربية كولوا امين ، يا رب العالمين